b'\n_START_ARTICLE_\nAaltoes\n_START_SECTION_\nHistoria\n_START_PARAGRAPH_\nYhdistyksen perustivat vuonna 2009 Aalto-yliopiston opiskelijat. Tuolloin joukko silloisten Teknillisen Korkeakoulun, Helsingin Kauppakorkeakoulun ja Taideteollisen Korkeakoulun opiskelijoita p\xc3\xa4\xc3\xa4tti ryhty\xc3\xa4 kehitt\xc3\xa4m\xc3\xa4\xc3\xa4n yritt\xc3\xa4jyytt\xc3\xa4, sill\xc3\xa4 ilmapiiri ei ollut kovin kasvuyritt\xc3\xa4jyysmy\xc3\xb6nteinen. My\xc3\xb6s saatavissa oleva tuki oman yrityksen perustamiseen oli v\xc3\xa4h\xc3\xa4ist\xc3\xa4._NEWLINE_Yhdistyksen ensimm\xc3\xa4inen toimisto sijaitsi Design Factorylla, josta Aaltoes siirtyi vuoden 2009 aikana nykyiseen tilaansa, Startup Saunaan. Alkuun toiminta oli pienehk\xc3\xb6j\xc3\xa4 verkostoitumistapahtumia sek\xc3\xa4 paneelikeskusteluja ja puheenvuoroja._NEWLINE_Vuonna 2010 perustettiin kaksi kiihdytysohjelmaa alkuvaiheen kasvuyrityksille, jotka nyky\xc3\xa4\xc3\xa4n tunnetaan nimill\xc3\xa4 Startup Sauna sek\xc3\xa4 Kiuas Accelerator (aiempi Summer of Startups)._NEWLINE_My\xc3\xb6hemmin perustettiin ty\xc3\xb6harjoitteluohjelma Startuplifers, joka l\xc3\xa4hett\xc3\xa4\xc3\xa4 taitavimmat suomalaiset opiskelijat ty\xc3\xb6skentelem\xc3\xa4\xc3\xa4n kasvuyrityksiin San Franciscoon ja Singaporeen. Nyky\xc3\xa4\xc3\xa4n Startuplifers on Aalto-yliopiston rahoittama._NEWLINE_Vuonna 2011 Aaltoesin vastuulle tuli teknologiakonferenssi Slushin j\xc3\xa4rjest\xc3\xa4minen. Tapahtuma on kasvanut merkitt\xc3\xa4v\xc3\xa4sti ja kasvun takia Slush on nyky\xc3\xa4\xc3\xa4n oma organisaationsa.\n_START_SECTION_\nAaltoes my\xc3\xb6hemmin\n_START_PARAGRAPH_\nAaltoes on hy\xc3\xb6dynt\xc3\xa4nyt toiminnassaan runsaasti interneti\xc3\xa4 ja sosiaalista mediaa - huhtikuussa 2018 Facebook-tykk\xc3\xa4yksi\xc3\xa4 ja Twitter-seuraajia on kertynyt yli 16\xc2\xa0000._NEWLINE_Suurimpia vuosittain j\xc3\xa4rjestett\xc3\xa4vi\xc3\xa4 tapahtumia ovat yrityskiihdytt\xc3\xa4m\xc3\xb6 Kiuas Accelerator, Euroopan suurin korkeakouluopiskelijoiden yritt\xc3\xa4jyystapahtuma FallUp sek\xc3\xa4 osallistujam\xc3\xa4\xc3\xa4r\xc3\xa4lt\xc3\xa4\xc3\xa4n Euroopan suurin hackathon, Junction. Muita Aaltoesin j\xc3\xa4rjest\xc3\xa4mi\xc3\xa4 tapahtumia ovat muun muassa Dash ja HEL Tech. Vuosittain j\xc3\xa4rjestet\xc3\xa4\xc3\xa4n yhteens\xc3\xa4 yli 100 erilaista ja eri kokoista tapahtumaa, joiden tarkoituksena on tukea yritt\xc3\xa4jyytt\xc3\xa4 ja tehd\xc3\xa4 yritt\xc3\xa4jyys tutummaksi opiskelijoille.'